Hozzájáruló nyilatkozat

Alulírott, ………………..….…………. (lakcím: ……………………….…….………, anyja neve: …………..……….) ezúton hozzájárulok, hogy **a Magyar Katolikus Püspöki Konferencia** (székhely: 1071 Budapest, Városligeti fasor 45.; „**Konferencia**”) az általa szervezett vers és novella író pályázatra beküldött alkotásaimat kiállítsa, azokat a mű teljes védelmi idejére szóló, területi, időbeli, módbeli és mértékbeli korlátozás nélküli, ingyenesen felhasználja. A felhasználási jog kiterjed valamennyi felhasználási módra. A pályaműhöz, mint szellemi termékhez fűződő vagyoni jogokról lemondok.

Kijelentem, hogy tisztában vagyok a plágium fogalmával és szavatolok azért, hogy az általam készített alkotás más szerzői jogait nem sérti meg, más szerző szellemi termékét nem tüntetem fel sajátomként, más szerző szellemi termékére forrásmegjelölés nélkül nem hivatkozom. Vállalom, hogy amennyiben jogszavatossági kötelezettségemet megsértem, garantálom a Püspöki Konferencia ebből eredő tehermentesítését. Hozzájárulok továbbá, hogy e pályázat eredményhirdetése kapcsán megtartott rendezvényen a Konferencia által készített fényképeket és videófelvételeket időbeli korlátozás nélkül felhasználja, a Konferencia által szervezett vagy a Konferencia közreműködésével szervezett vagy megtartott rendezvénnyel kapcsolatos véleményem a nevem és pozícióm megjelölésével a honlapjára vagy egyéb média felületeire feltöltse.

Tudomással bírok arról, hogy a fenti hozzájárulásom a pkt@katolikus.hu e-mail címre küldött e-mailben vagy a Konferencia részére küldött postai levélben vagy a Konferencia részére átadott, aláírt nyilatkozatban visszavonhatom.

 Adatkezelési tájékoztató

A Konferencia jelen adatkezelési tájékoztatóban foglaltak szerint kezeli az általa szervezett vers és novella író pályázat, valamint a Konferencia által, vagy a Konferencia közreműködésével szervezett és megtartott rendezvényen készült fényképeket és videófelvételeket, valamint a Konferencia által szervezett vagy a Konferencia közreműködésével szervezett vagy megtartott rendezvénnyel kapcsolatos véleményt.

A fenti személyes adatokat a Konferencia a vers és novella író pályázat dokumentálása, a rendezvény dokumentálása és a Konferencia rendezvényeinek népszerűsítése céljából kezeli. Az adatkezelési jogalapja az Ön hozzájárulása, amelyet a jelen adatkezelési tájékoztató aláírásával ad meg. A fenti személyes adatait a Konferencia saját döntése szerint a honlapján nyilvánosságra hozza, a személyes adatait a Konferencia média felületein nyilvánosan elérhetővé teszi.

A Konferencia az Ön személyes adatait a hozzájárulása visszavonásáig kezeli. Amennyiben a személyes adatai kezeléséhez adott hozzájárulását visszavonja, akkor a Konferencia a fenti személyes adatait törli a honlapjáról, illetve a szociális média felületeiről. A Konferencia felhívja a figyelmét, hogy a személyes adatai Konferencia általi törlése nem jelenti azt, hogy a személyes adatai más média felületekről véglegesen törlésre kerülnek és a személyes adatai esetlegesen archívumból nem érhetők el.

Amennyiben a személyes adatai kezelésére vonatkozó tájékoztatót módosítja a Konferencia, akkor mindent megtesz annak érdekében, hogy Önt tájékoztassa az adatkezelési tájékoztató módosításáról. Amennyiben a Konferencia rendelkezik az e-mail címével, akkor a módosított adatkezelési tájékoztatót megküldi az Ön részére.

A személyes adataihoz jogosult hozzáférni, továbbá jogosult a személyes adatai helyesbítését vagy törlését kérni, illetve élhet az adatkezelés korlátozásához és adathordozhatósághoz való jogával. A személyes adataival kapcsolatos jogát gyakorolhatja a Konferencia részére a pkt@katolikus.hu e-mail címre küldött e-mail útján vagy postai levélben a Konferencia székhelyére küldött levél útján.

A személyes adatai megsértésével kapcsolatban kapcsolatba léphet a Konferenciával a következő e-mail címen: pkt@katolikus.hu, a Nemzeti Adatvédelmi és Információszabadság Hatósághoz fordulhat a következő elérhetőségek egyikén: a 1363 Budapest, Pf.: 9.levelezési címen, személyesen a 1055 Budapest, Falk Miksa utca 9-11. címen, a +36 (1) 391-1400 telefonszámon, a +36 (1) 391-1410 faxszámon vagy az ugyfelszolgalat@naih.hu e-mail címen vagy bírósághoz fordulhat.

A jelen adatkezelési tájékoztatóban foglaltakat tudomásul veszem és hozzájárulok, hogy a Konferencia a személyes adataim a fenti adatkezelési tájékoztatóban foglaltak szerint kezelje.

Kelt: ………………….

\_\_\_\_\_\_\_\_\_\_\_\_\_\_\_\_\_\_\_\_\_
hozzájáruló személy aláírása[[1]](#footnote-1)

Előttünk mint tanúk előtt:

|  |  |  |  |  |
| --- | --- | --- | --- | --- |
| Aláírás: |  |  | Aláírás: |  |
| Név: |  |  | Név: |  |
| Lakcím: |  |  | Lakcím: |  |

1. 18 év alatti pályázó esetében a jogi nyilatkozatokat a pályázó törvényes képviselője teheti meg. [↑](#footnote-ref-1)